cyanic-selkie/wikianc huggingface dataset:
Saara Aalto
2017–2019: X Factor Suomi, Eurovision-laulukilpailu 2018 ja Dancing on Ice UK 2019
Aalto oli yksi Suomen X Factorin neljästä tuomarista yhdessä Michael Monroen, Suvi Teräsniskan ja Mikael Gabrielin kanssa. Hän toimi tyttöjen ryhmän valmentajana.
Helmikuussa 2017 Aalto kertoi yhteistyöstään kirjailija-toimittaja Laura Frimanin kanssa. ''Saara Aalto. No fear'' -kirja julkaistiin edellä mainitun konsertin yhteydessä jo huhtikuun alussa.
7. marraskuuta 2017 Uuden Musiikin Kilpailun 2018 tiedotustilaisuudessa ilmoitettiin Saara Aallon olevan Suomen vuoden 2018 euroviisuedustaja. Lisäksi kerrottiin, että 3. maaliskuuta 2018 järjestettävässä kilpailussa hän esittää kolme kappaletta, joista yksi valitaan yleisö- ja raatiäänien perusteella Suomen edustuskappaleeksi tulevissa Euroviisuissa. Ensimmäinen näistä kappaleista, ”Monsters” ja sen musiikkivideo, julkaistiin 9. helmikuuta 2018. Myöhemmin julkaistiin ehdokaskappaleet ”Domino” ja ”Queens”. Maaliskuussa järjestetyn kilpailun voitti ”Monsters”, joka siten valittiin Aallon edustuskappaleeksi vuoden 2018 Euroviisuihin. Siinä Aalto pääsi finaaliin. Finaalissa Aalto sai 46 pistettä ja sijoittui sijalle 25.
Aallon uusi albumi Wild Wild Wonderland julkaistiin 27. huhtikuuta 2018. Saara teki albuminsa tiimoilta konserttisalikiertueen syksyllä 2018.
Aalto osallistui Ison-Britannian Dancing On Ice -luisteluohjelmaan vuonna 2019 parinaan ammattiluistelija Hamish Gaman. He sijoittuivat kisassa kolmansiksi.
Maaliskuussa 2019 talouslehti Forbes julkaisi Saara Aallosta jutun, jonka tiedot herättivät Suomessa hämmästystä. Jutun mukaan Aalto olisi hyödyttänyt Suomen matkailua 150 miljoonan euron verran, ja että X-Factoria seuranneiden 12 kuukauden aikana Aallosta olisi kirjoitettu suomalaisissa tiedotusvälineissä yli 11 000 kertaa. Suomalaislehti Markkinointi & Mainonta otti yhteyttä Forbesiin ja ilmeni, että nämä ja muut tiedot perustuivat paljolti väärinkäsityksiin. Forbes sanoi lopettavansa yhteistyön jutun kirjoittajan Christian Guiltenanen kanssa, joka on osallistunut myös Aallon fanikirjan tekemiseen. Lehti myös poisti jutun sivustoltaan perustellen, ettei se noudata toimituksellisia ohjeita muun muassa kertomatta jääneen eturistiriidan osalta.
2021– Musikaalissa ja BB-talossa
Syksyllä 2021 Aallolla oli Scaramouchen rooli We Will Rock You -musikaalissa Helsingissä.
Syksyllä 2022 Aalto toimi Big Brother Suomi -tosi-tv-sarjassa lauluvalmentajana.
Joulukuussa 2022 Aalto aloitti Amazon Prime Video -tilausvideopalvelussa oman piilokameraohjelman nimellä Saara Aalto pränkkää Suomea.
Yksityiselämä ja perhe
Aallon vanhemmat ovat Markus ja Taina Aalto ja pikkuveli pokeriammattilainen Samu Aalto. Aallon pikkusisko on laulaja Suvi Aalto, joka niin ikään nousi julkisuuteen The Voice of Finland -laulukilpailusta. Kuvataiteilija ja tv-ohjaaja Eeli Aalto on Aallon isoisä. Aallon setä taas on taikuri Simo Aalto ja serkku vatsastapuhuja Sari Aalto. Saara Aallolla on lisäksi isovelipuoli Mikael.
Aalto seurusteli yhdeksän vuoden ajan Teemu Roivaisen kanssa. Pari on myös työskennellyt yhdessä ja Roivainen on tuottanut Aallon levyjä. Pari erosi alkuvuodesta 2013, mutta Aalto on kuvaillut heidän olevan edelleen parhaita ystäviä.
Toukokuussa 2015 Aalto kertoi olevansa parisuhteessa naisen kanssa, joka on naurujoogaohjaaja ja henkilökohtainen valmentaja Meri Sopanen (nyk. Aalto). Seurustelun kaksivuotispäivänä Sopanen kosi Aaltoa ja pari kihlautui 18. elokuuta 2016. Aalto on kertonut avoimesti olevansa lesbo. Hänet valittiin vuoden 2016 QX Gay Gaalassa Vuoden homoksi. He menivät naimisiin huhtikuussa 2020, jonka myötä Meri otti aviopuolisonsa sukunimen. Aalto myös perusti yrityksen vaimonsa kanssa ja he aloittivat "No Fear – Rohkeampi minä" -nimisen podcastin. Syksyllä 2021 pariskunta ilmoitti muuttaneensa Espanjaan.
Valmiusyksikkö Karhu
Vaativien tilanteiden erikoisryhmät
Eri puolilla Suomea on noin 12-15 poliisin vaativien tilanteiden (vati) ryhmää. Ryhmät kuuluvat paikallisen poliisilaitoksen alaisuuteen. Niiden jäsenet työskentelevät tavallisissa poliisin tehtävissä, ja ryhmät kootaan tilanteen vaatiessa.
Oulun alueellinen vati-ryhmä tunnetaan epävirallisella nimellä Valo-79 (sanasta valmiusosasto ja perustamisvuodesta 1979). Oulun vati-ryhmällä on 20–30 tehtävää vuodessa, ja sen toiminta-aluetta on entisen Oulun läänin alue.
Trans-Pacific Partnership
Monet muut alueen maat kuten Etelä-Korea, Filippiinit, Indonesia, Taiwan ja Thaimaa ovat myös ilmaisseet kiinnostuksensa.
Sopimus kattaa noin 40 prosenttia maailman taloudesta ja se luokin maailman suurimman vapaakauppa-alueen. Osallistujamaiden parlamenttien on vielä ratifioitava sopimus. TPP asettaa säännöt lukuisten eri tuotteiden kaupalle ja se sääntelee myös muun muassa sijoitussuojaa ja immateriaalioikeuksia.
23. tammikuuta 2017 Yhdysvaltain presidentti Donald Trump allekirjoitti asetuksen, jonka mukaan Yhdysvallat irrottautuu sopimuksesta. Trump luonnehti sopimusta työpaikkojen tappajaksi ja Yhdysvaltain etujen vastaiseksi. Loput 11 maata uusivat sopimuksen keskenään maaliskuussa 2018 (niin sanottu TPP-11).
Kiinteistönvälitysalan Keskusliitto
Kiinteistönvälitysalan Keskusliitto ry on kiinteistönvälitysalan valtakunnallinen etu- ja kattojärjestö Suomessa. Yhdistys on rekisteröity vuonna 2008 ja sen nykyinen toimitusjohtaja on Annukka Mickelsson. Liitto kehittää suomalaista kiinteistönvälitysalaa kehittämällä alan koulutusta, edistämällä alan eettistä ja juridista sääntelyä, tekemällä tehokasta edunvalvontaa ja vaikuttamisyhteistyötä niin kotimaassa kuin kansainvälisesti.
Keskusliiton jäseniä ovat Aktia Kiinteistönvälitys Oy, Kiinteistömaailma Oy, OP Koti, Realia Group Oy, Remax Suomi, Suomen Kiinteistönvälittäjät ry ja Sp-Koti. Järjestö edustaa yli 80 prosenttia kiinteistönvälitysalan ammattilaisista Suomessa.
Toiminta
Keskusliiton tavoitteina on pitää yllä alan toimintaedellytyksiä sääntelyn, teknologian ja toimintaympäristön muutoksissa. Käytännössä vaikuttaminen tapahtuu sääntelyä kehittämällä, osallistumalla yhteiskunnalliseen keskusteluun, alaa koskevien lausuntojen valmistelussa sekä riippumattoman markkinatiedon tuottamisella. Liitto haluaa myös vahvistaa alan sitoutumista Hyvän välitystavan ohjeeseen Liitto järjestää LKV-valmennuskursseja ja ajankojtaisia tietoiskuja, ja kehittää alan koulutusvaatimuksia.
Hintaseurantapalvelu
Kiinteistönvälitysalan Keskusliiton Hintaseurantapalvelu on kiinteistönvälitys- ja rakennusalalla toimivien yritysten työkalu markkinahinnan määrittämiseksi sekä arvioiden ja neuvotteluiden tueksi. Palvelu kattaa suomalaisten kiinteistönvälittäjien tekemät kaupat vuodesta 1999 lähtien, ja palvelussa on mukana myös merkittävä määrä rakennusliikkeitä. KVKL Hintaseurantapalvelun dataa hyödyntävät myös Tilastokeskus, Suomen Pankki ja monet viranomaiset. Liitto julkaisee kvartaaleittain markkinakatsauksia tehdyistä välittäjäkaupoista.
Hyvän Välitystavan ohje
Hyvän Välitystavan ohje edistää kiinteistönvälitysalan ammattimaisuutta. Se kiteyttää alan pelisäännöt ja suojaa sekä ostajaa että myyjää. Vastuuntuntoinen kiinteistönvälittäjä tuntee ohjeen ja on sitoutunut noudattamaan sitä. Hyvä välitystapa on joustava normi ja siihen vaikuttavat tuomioistuinten päätökset, kuluttajariitalautakunnan suositukset, viranomaisten ohjeet ja alan vakiintunut käytäntö.
Kansainvälinen toiminta
Liiton päämäärä kansainvälisessä yhteistyössä on pyrkiä kehittämään ja tukemaan kiinteistönvälittäjäammattia. Kansainvälisen yhteistyön tarve lisääntyy silloin, kun kiinteistönvälittäjien ja heidän asiakkaidensa asuntokaupat tehdään yli maan rajojen. Pyrkimyksenä on vaihtaa muiden organisaatioiden kanssa kokemuksia ja tietämystä ja vahvistaa näin jäsenistön ammattitaitoa.
Liitto tekee yhteistyötä monen kansainvälisen järjestön kanssa. Näistä merkittävimmät ovat NEU (Nordiska Egendomsmäklare Unionen) ja NAR (National Association of Realtors, USA).
Karai
Karai on alun perin Mirage Studiosin ja nykyisin IDW:n sarjakuvissa esiintyvä hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1992 Teenage Mutant Ninja Turtles -sarjakuvalehden numerossa 50.
Karai on Jalkaklaanin jäsen ja Japanissa vallitsevan klaanin johtaja. Myöhemmin hänestä tuli koko Jalkaklaanin johtaja Silppurin menehtyessä. Karai on osoittanut myös olevansa avulias Turtleseita kohtaan, jonka seurauksena hän on erittäin epäluotettava hahmo jalkaklaanin, sekä Turtlesien keskuudessa. Vuoden 2003 animaatiosarjassa ja vuoden 2007 elokuvassa Karai on Oroku Sakin eli Silppurin adoptiolapsi.
Sarjakuva
Karai esiintyi ensi kerran Turtlesien sarjakuvassa numerossa 50, tarinassa "City at War" vuonna 1992. Hän tuli Japanista New Yorkiin eheyttääkseen Oroku Sakin kuoleman vuoksi hajaantuneen Jalkaklaanin. Silppurin eliittivartijat hyökkäsivät satunnaisesti kenen tahansa kimppuun ilman syytä. Karai tarjosi Turtleseille sopimuksen; jos he auttavat pysäyttämään Jalkaklaanin eliittijoukon hän antaa Turtleseille rauhansopimuksen Jalkaklaanin kesken.
Turtlesit suostuivat sopimukseen vastahakoisesti ja taistelivat lopulta pilvenpiirtäjän katolla eliittijoukkoja vastaan. Kun nelikko saapui katolle, he huomasivat joukon surmattuja Jalkaklaanilaisia ja nuoren tytön ruumiin. Karai sai Leonardon vannomaan tappavansa kaikki eliittijoukot kostoksi Karain puolesta. Karai puki ylleen kaatuneen Silppurin haarniskan johtaakseen jalkaklaanilaisia. Eliittijoukot erehtyivät pitämään häntä oikeana Silppurina ja olivat järkyttyneitä. He kuitenkin seurasivat uskollisesti valeasussa olevaa Karaita, joka käski heitä tekemään seppukun eli itsemurhan. Ainoastaan yksi eliitin jäsenistä tappoi itsensä, kun taas muut vaativat Silppurin henkilöllisyyden paljastamista. Paljastaessaan olevansa Karai, hän heitti kypärän eliittijoukolle, jonka jälkeen alkoi taistelu heidän välillään yhdessä Turtlesien kanssa. Taistelun päättyessä eloon jäivät vain Karai ja Turtlesit. Hän piti lupauksensa rauhansopimuksesta Turtlesien välillä huolimatta siitä, ettei Karai ollut heidän mielestään heille mitään velkaa. Lopulta Karai palasi takaisin Japaniin, jossa hän levitteli tyttärensä tuhkat maahan ja aloitti elämänsä uudistuksen.
Karai palasi takaisin sarjakuvan neljännessä osassa, kun salaperäiset soturit toisesta ulottuvuudesta aiheuttivat harmia Jalkaklaanille. Karai kutsui Leonardon vartijakseen, jonka avulla he saivat yhden sotureista kiinni kuulustelua varten. Myöhemmin Karai valehteli Leonardolle klaaninsa pitävän hallussaan mystiikasta kertovia kirjoja, mutta Leonardo tiesi hänen valehtelevan ja oletti jonkin huolestuttavan häntä tai manipuloivan. Muutamaa viikkoa myöhemmin Karai vieraili paikallisessa yökerhossa yhdessä muutaman henkivartijan kanssa. Hän tapasi Casey Jonesin, joka kuitenkin liian monen juoman jälkeen haastoi riitaa ja loukkaantui tappelussa. Karai vei hänet yksityiseen huoneeseensa, josta Casey herää muistamatta edellisestä päivästä mitään.
IDW
Vuonna 2011 uudistetussa Turtles-sarjakuvissa Karai esiintyy Silppurin lapsenlapsena. Hän sieppasi Tikun Old Hobin vankeudesta ja toi hänet Silppurin luo. Karai on vielä kokemattoman oloinen käskyläinen Silppurin alaisuudessa. Hän oli kuitenkin Jalkaklaanin johtaja hetken aikaa isänsä jälkeen, kunnes toi isoisänsä Silppurin takaisin elävien kirjoihin. Karai yritti todistaa Silppurille olevansa oiva kakkosmies, mutta turhaan. Sitä vastoin Silppuri antoi Karaille tehtäväksi tuoda Leonardo hänen luokseen, josta hän aikoi tehdä uuden kakkosmiehen. Karai halusi uuden tehtävänsä ohella parantaa Jalkaklaanin armeijaa kuultua Stockagen yhtiön mönjästä, joka on muuttanut eläimiä hybrideiksi. Karai murtautui Burnow-saarelle, josta hän varasti mönjää ja tappoi samalla yhden säiliössä olleista utromeista.
Vuoden 2003 animaatiosarja
thumb|220px|Karai. thumb|220px|Karai Silppurina. Karai esiintyi ensimmäisen kerran vuoden 2003 Teini-ikäiset mutanttininjakilpikonnat -animaation toisella tuotantokaudella "Kaupunki sodassa" -jaksotrilogiassa, jossa hänen ääninäyttelijänään toimi alkuperäisessä versiossa Karen Neil. Suomenkielisenä äänenä toimi ensiksi Elise Langenoja ja myöhemmin Susa Saukko.
Oroku Saki löysi Karai-lapsen ja otti hänet huostaansa vanhempien hylättyä hänet. Saki kasvatti tytön ja opetti hänelle bushidoa. Karaista tuli Sakin luotetuin seuraaja, ja mestari paljasti hänelle olevansa Ch'rell-niminen Utrom. Saki kertoi muiden Utromien jahtaavan häntä väkivalloin. Karai jäi asumaan Japaniin ja johtamaan paikallista Jalkaklaania, kun taas Saki muutti New Yorkiin saadessaan selville utromien muuttaneen tukikohtaansa uuteen kaupunkiin ja maahan.
Karai palasi New Yorkiin, kun Purppuralohikäärmeen jengi, mafia ja Jalkaklaani tappelivat kaupungin herruudesta Silppurin poissaolon myötä. Karai värväsi Turtlesit auttamaan häntä lopettaakseen koko sodan, ja lupasi Jalkaklaanin lopettavan Turtlesien jahtaamisen mikäli he auttaisivat häntä. Leonardo lupautui auttamaan häntä uskoen Karain olevan kunniallinen huolimatta hänen olevan osa Jalkaklaania. Muiden Turtlesien alun vastusteluista huolimatta he auttoivat Karaita ja saivat kaupungin järjestykseen. Sodan aikana Karai houkutteli eliittininjat esille pukemalla Silppurin haarniskan ylleen. Myöhemmin paljastui Karain vain manipuloineen Turtleseja ja työskennelleen kuolleeksi oletetun Silppurin alaisena, joka oli elpymässä ja valmistautumassa paluutaan varten. Hän kuitenkin koki mielessään surua, kun Silppuri vannoi kostavansa Turtleseille.
Ezer Weizman
Ezer Weizman (15. kesäkuuta 1924 Tel Aviv – 24. huhtikuuta 2005 Caesarea) oli Israelin seitsemäs presidentti vuosina 1993–2000. Weizman syntyi Tel Avivissa, mutta vietti nuoruutensa Haifassa. Hänen setänsä Chaim Weizmann oli Israelin ensimmäinen presidentti. Ezer Weizman oli sabra.
Karai
Vuoden 2003 animaatiosarja
Karain aselepo Turtlesien kanssa kuitenkin päättyi Silppurin ottaessa haltuunsa Jalkaklaanin. Hän lähetti Mestari Tikuksi naamioidun robotin Turtlesien perään. Turtlesit huomasivat sopimuksen olevan ohi ja päättivät kohdata Jalkaninjat heidän väliaikaisessa päämajassaan, sataman laivassa. Leonardo, Raphael ja Tikku joutuivat panttivangeiksi taistelun aikana. Karai joutui lopulta taistelemaan Leonardoa vastaan, mutta ei halunnut tappaa häntä. Karai taisteli sittemmin kahden vaiheella, sillä hän halusi olla uskollinen Turtleseille jotka seurasivat bushidoa, mutta myös samalla uskollinen adoptioisälleen, joka puolestaan oli Turtleseja vastaan. Asiaa mutkisti myös se, että Karailla ja Leonardolla näytti olevan tunteita toisiaan kohtaan. Karai kykeni olemaan pitkään molempien puolella, mutta joutui lopulta kääntymään isänsä puoleen, kun Turtlesit hyökkäsivät Silppurin kimppuun ja hän iski Leonardoa miekalla puolitahattomasti. Myöhemmin hän kuitenkin pelasti Turtlesit Silppurin aikoessa tappaa heidät tajuttomina. Utromit vangitsivat Silppurin ja karkottivat hänet Mor Gal Talin jäisille asteroideille. Karai ja tohtori Chaplin puolestaan palautettiin Maahan.
Ezer Weizman
Weizman liittyi vuonna 1942 18-vuotiaana Britannian ilmavoimiin, Royal Air Forceen. Palattuaan Palestiinaan sodan jälkeen hänestä tuli yksi Haganahin ilmavoimat perustaneista sotilaslentäjistä. Israelin itsenäisyyssodassa hän palveli laivueen komentajana.
34-vuotias Weizman nimitettiin 1958 Israelin ilmavoimien komentajaksi. Kuuden päivän sodan aikana Weizman oli yleisesikunnan operatiivisen osaston päällikkö. Hän erosi puolustusvoimista 1969 kenraalimajurina ja siirtyi politiikkaan. Hän kampanjoi Menachem Beginin puolesta, josta tuli pääministeri 1977 ja Weizman nimitettiin puolustusministeriksi. Weizman kuului myös Camp Davidin rauhansopimuksen Israelin puolelta neuvotelleiden ryhmään. Vuonna 1980 hän vetäytyi politiikasta aloittaen liiketoimet. Hän kuitenkin perusti vuonna 1984 pienen puolueen ja palveli ensiksi arabiasioiden ministerinä ja sen jälkeen tiede- ja teknologiaministerinä.
Vuonna 1992 Weizman vetäytyi aktiivipolitiikasta ja tuli vuotta myöhemmin valituksi pääosin seremonialliseen virkaan Israelin presidentiksi ja uudelleen 1998. Vuonna 2000 paljastui, että hän oli ottanut vastaan suuria rahasummia ulkomaisilta liikemiehiltä ollessaan ministerinä.
Karai
Vuoden 2003 animaatiosarja
Silppurin ollessa poissa Karai otti Jalkaklaanin haltuunsa ja puki samalla Silppurin haarniskan ylleen, jatkaen isänsä luoman alter egon taivalta. Raivoissaan hän piti Turtlesien aikaisempaa tekoa isäänsä kohtaan petturuutena ja hautoi kostoa. Hän määräsi aluksi mystikoiden hyökkäävän Turtlesien kimppuun ja myöhemmin hyökkäsi itse henkilökohtaisesti Turtlesien luolaan. Olettaen sen olleen onnistunut hyökkäys hän joutui kohtaamaan Leonardon, joka ei ollut muiden Turtlesien kanssa luolassa. Karai hävisi taistelunsa, mutta Leonardo jätti hänet eloon varoittaen pysyä kaukana hänen perheestään.
Viidennellä tuotantokaudella Jalan orjuudesta vapautuneiden mystikoiden henkiin herättämä demoni-Silppuri halusi tuhota Karain kostoksi siitä, että hän oli häpeällisesti kantanut oikean Silppurin haarniskaa. Karai melkein kuolikin, mutta Turtlesit pelastivat hänet. Kiitollisena Karai suostui yhteistyöhön päihittäen lopuksi Turtlesien ja monien muiden kanssa demoni-Silppurin. Koska oli kantanut Silppurin titteliä, hänellä oli kyky meditaation avulla heikentää demoni-Silppuria, kunnes Turtlesit ja Hamato Yoshin henki voittivat demonin. Taistelun päätyttyä hän ilmeisesti teki lopullisen rauhan kilpikonnien kanssa.
Karai nähtiin sarjan viimeisessä jaksossa osallistumassa tohtori Chaplinin kanssa Casey Jonesin ja April O’Neilin häihin. Kun oikean Silppurin digitaalinen kopio, kyber-Silppuri, hyökkäsi häihin uusi palvelijansa mestari Khan ja Jalkaninjat mukanaan, Karai taisteli heitä vastaan todistaen samalla hylänneensä Jalan ja Silppurin lopullisesti.
Vuoden 2012 animaatiosarja
Karai esiintyi vuoden 2012 sarjassa, jossa hahmon äänenä on Kelly Hu. Karai on Silppurin "tytär", joka yritti houkutella Leonardon Jalkaklaanin puolelle varastamalla Miyamoto Musashin historiallisen miekan. Leonardo ei kuitenkaan suostunut tähän. Silppurin ja Tikun (Hamato Yoshin) käydessä kaksintaistelua Tikulle selvisi, että Karai olikin oikeasti hänen tyttärensä Miwa, jonka Silppuri oli kasvattanut omanaan ja joka uskoi Tikun tappaneen hänen äitinsä.
Kun Silppuri lähti joksikin aikaa Japaniin, Karai johti Jalkaklaania hänen ollessaan poissa. Mutta palatessaan Silppuri toi mukanaan jo lapsesta asti mutanttina olleen salamurhaajan nimeltä Juovakynsi (Tiger Claw) ja nimitti tämän uudeksi oikeankädenmiehekseen Karain tilalle. Tilanne ei kuitenkaan säilynyt näin pitkään, kun X-ulottuvuudesta tullut matohirviö Kraathatrogon nielaisi Juovakynnen.
TMNT
Karain ensiesiintyminen elokuvassa tapahtui vuonna 2007 elokuvassa TMNT, jossa hänen äänenään toimi Zhang Ziyi. Suomenkielisessä versiossa hänen äänenään oli jo 2003-luvun animaatiosarjasta tuttu Susa Saukko.
thumb|250px|Karai elokuvassa [[Teini-ikäiset mutanttininjakilpikonnat (vuoden 2007 elokuva)|TMNT.|right]]
Elokuvassa hän johtaa Jalkaklaania Turtlesien pähitettyä Silppurin elokuvassa Teinimutanttininjakilpikonnat 2: Mönjän salaisuus. Karain Jalkaklaani toimi elokuvassa lähinnä palkkasotureina, kun Max Winters palkkasi heidät pitämään kaupunkia silmällä eräitä vieraita varten. Vieraat osoittautuivat hirviöiksi, joita varten Winters oli herättänyt henkiin vanhat ystävänsä sotakenraalit nappaamaan kaikki kolmetoista. Tapahtuman käydessä ilmi Karai ei pitänyt ajatuksesta etsiä ja taistella hirviöitä vastaan, sillä välin kun sotakenraalit vain kaappaisivat hirviöt säilöön. Karai kuitenkin kunnioitti Wintersin kanssa tekemää sopimusta.
Myöhemmin sotakenraalien kääntyessä Wintersiä vastaan he tarjosivat Karaille tilaisuuden liittyä heidän mukaansa maailman valloitukseen. Hän kuitenkin kieltäytyi liittymästä sanoen kunnioittavansa Wintersin kanssa tekemään sopimusta. Karai etsi vielä yhdessä yhden jalkaninjan, sekä Casey Jonesin ja April O'Neilin kanssa viimeisen puuttuvan hirviön Wintersin luokse. Kaiken taistelun päätteeksi Karai varoitti Turtleseita, että heillä tulee olemaan asiaa tulevaisuudessa, jolloin mukana on tuttuja naamoja menneisyydestä.
Turtles Forever
Karen Neil ääninäytteli Karaita vuoden 2009 animaatioelokuvassa Teenage Mutant Ninja Turtles: Turtles Forever, joka sijoittuu vuoden 2003 animaatiosarjan jatkumoon.
Karai löysi Ch'rell Silppurin uudelleen jäljittimellään, joka aktivoitui, kun 1980-luvun Turtles-sarjan Silppuri oli tuonut sen takaisin Maahan siirtymälaitteella jäisestä asteroidista. Hän hyökkäsi Silppurin ja Krangin kimppuun Technodromessa ja vapautti Ch'rell Silppurin ja julisti kaiken olevan nyt Jalkaklaanin omaisuutta. Sittemmin avustettuaan Ch'rell Silppuria saamaan uuden haarniskan ylleen hän otti tehtäväkseen tehdä parannuksia Technodromeen Utromien teknologialla. Hän muun muassa kehitti parannetun version alkuperäisistä robottojalkaninjoista ja loi mutanttiarmeijan mutageenin avulla.
Silppuri oli samalla kehittänyt itselleen kostonraivon Turtleseja kohtaan halusi tuhota kaikki universumit, joissa Turtlesit olivat olemassa, vaikka se tarkoitti sitä, että myös hän itse tuhoutuisi mukana. Karai alkoi epäröidä Silppurin suunnitelmaa ja avitti Turtleseja Turtle Prime ulottuvuudessa, taistelussa Silppuria vastaan. Ch'rell Silppurin kukistuessa Karai sanoi Silppurin aina palaavan takaisin.
Teenage Mutant Ninja Turtles
Karain ensiesiintyminen näyttellyissä elokuvissa oli vuoden 2014 Teenage Mutant Ninja Turtles -elokuvassa. Hän toimi Silppurin johtaman Jalkaklaanin kenttäkomentajana. Häntä näytteli yhdysvaltalais-japanilainen näyttelijä Minae Noji.
Teenage Mutant Ninja Turtles: Out of the Shadows
On ilmoitettu, että elokuvan vuonna 2016 ilmestyneessä jatko-osassa, Teenage Mutant Ninja Turtles: Out of the Shadows, Karaita näyttelee Brittany Ishibashi.
Yrjö Muuranto
Yrjö Muuranto (14. syyskuuta 1914 Impilahti – 20. lokakuuta 1990 Kuopio) oli suomalainen kansakoulunopettaja ja kirjailija.
Muurannon vanhemmat olivat kanttori Mikko Muuranto ja Outi Jurvanen. Hän valmistui kansakoulunopettajaksi 1937 Rauman seminaarista ja asui vuodesta 1945 Kuopiossa. Muuranto toimi 1945–1974 opettajana Kuopion Vehmasmäen koulussa. Hän kirjoitti myös näytelmiä paikalliselle nuorisoseuralle ja jäätyään eläkkeelle harrasti ikonimaalausta.
Aira Kokki
Aira Adele Kokki (19. marraskuuta 1910 Koski Tl – 25. marraskuuta 1982) oli suomalainen kirjailija. Hän on käynyt Helsingin kaupungin kauppakoulun vuosina 1937-1939 ja tehnyt töitä maanviljelijänä ja Seurakuntalehden avustajana.
Kotiteollisuusneuvos
Kotiteollisuusneuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko.
Arvonimi myönnettiin ensimmäisen kerran vuonna 1974. Vuosien 1918–2013 aikana kotiteollisuusneuvoksen arvonimi on myönnetty yhdeksälle henkilölle,   joista kaikki ovat naisia.
Mark Schwarzer
Mark Schwarzer (s. 6. lokakuuta 1972 Sydney, Australia) on australiansaksalainen jalkapalloilija, pelipaikaltaan maalivahti.
Mark Schwarzer syntyi Sydneyssä saksalaisten vanhempien lapsena vuonna 1972. Hans-Joachim ja Doris Schwarzer olivat muuttaneet Baden-Württembergistä Australiaan vuonna 1968, Markilla on täten myös Saksan kansalaisuus.
Schwarzer edusti viimeiseksi Englannin Valioliigassa pelaavaa Leicester Cityä kaudella 2015–2016. Aiemmin hän edusti Marconi Stallionsia, Dynamo Dresdeniä, 1. FC Kaiserslauternia, Bradford Cityä, Middlesbroughia yli kymmenen vuoden ajan, Fulhamia ja Chelseaa. Schwarzer siirtyi Chelseaan kesällä 2013 mutta jäi vähälle peliajalle. Hän sai kuitenkin yllättäen vastuuta keväällä 2014 joukkueen ykkösmaalivahdin Petr Čechin loukkaannuttua Mestarien liigan ottelussa Atlético Madridia vastaan. Schwarzer vaihdettiin kentälle kesken pelin, ja koska Čech joutui olemaan loppukauden sivussa, Schwarzer pelasi kauden loput ottelut. Tšekkiläisen loukkaantumisen takia Schwarzer ehti tehdä yhden vuoden jatkosopimuksen Chelsean kanssa mutta siirtyi Leicesteriin, koska Thibaut Courtois’n tulo The Bluesiin jätti hänet kolmosmaalivahdiksi ja Leicesterissä oli maalivahtipula, kun sen ykkösmaalivahti Kasper Schmeichel loukkaantui. Schwarzerin sopimus oli voimassa kesäkuuhun 2016. Kaudella 2014–2015 hän pelasi kuusi valioliigaottelua. Leicesterin mestaruuskaudella 2015–2016 hän ei päässyt valioliigassa kentälle, ja lopetti uransa kauden jälkeen.
Schwarzer toimi pitkään Australian maajoukkueen ykkösmaalivahtina ja on 109 maaottelullaan eniten Socceroosissa otteluita pelannut pelaaja. Hän kuului Australian joukkueeseen vuosien 2006 ja 2010 MM-kisoissa. Schwarzer ilmoitti lopettavansa maajoukkueuransa marraskuussa 2013 eikä näin ollen pelannut enää Brasilian kisoissa. Schwarzer kuului Australian ns. kultaiseen sukupolveen, jonka huippuvuodet ajoittuivat vuosille 2005–2014; Australialla oli tällöin parhaat pelaajansa koskaan, ja Schwarzer oli yksi tärkeimmistä.
Kuubantrogoni
Kuubantrogoni (Priotelus temnurus) on trogonien heimoon kuuluva Kuuban kotoperäinen lintu. Lajista tunnetaan kaksi alalajia, joista vescus elää vain Isla de la Juventudilla. Coenraad Jacob Temminck kuvaili lajin holotyypin Havannasta vuonna 1825.
Joseph Goubert
Joseph Goubert (25. marraskuuta 1908 – ?) oli ranskalainen maahockeypelaaja. Hän edusti Stade Français-seuraa. Goubert kuului myös Ranskan joukkueeseen Berliinin kesäolympialaisissa 1936.
Jokioisten rautatiesilta
Jokioisten rautatiesilta eli Loimijoen rautatiesilta oli Jokioisten kunnan keskustaajamassa sijainnut Loimijoen ylittänyt rautatiesilta. Teräsrakenteinen rakennettiin yhtä aikaa Forssan ja Humppilan välille rakennetun kapearaiteisen Jokioisten rautatien kanssa.
Rakenteeltaan silta oli teräsrakenteinen pendelisilta. Silta muodostui kahdesta 10,8 metrin pituisesta kiviholvisillasta joen molemmin puolin, sekä neljästä 13,0 metrin pituisesta teräspalkkijänteestä joita kannattelivat kolme ylä- ja alapäistään nivelöityä pendelipylvästä. Pendelipylväät oli alapäästään nivelöity jokeen sijoitettuihin kivisiin silta-arkkuihin. Teräksiset jänteet ja pendelipylväät koottiin paikalleen niittaamalla. Sillan Humppilan puoleisen kiviholvin silta-aukosta johti sivuraide naulatehtaalle. Tämän kiviholvin ja terässillan välinen yhdyskohta oli kiinteä. Terässillan liukulaakerointi oli sillan eteläpäässä olevassa kiviholvissa.
Silta yritettiin räjäyttää 24. huhtikuuta 1918 Suomen sisällissodassa, mutta vauriot jäivät vähäisiksi.
(137108) 1999 AN10
(137108) 1999 AN10 on Maata lähelle tuleva Apollo-asteroidi. LINEAR löysi sen 13. tammikuuta 1999. 7. elokuuta 2027 asteroidi ohittaa Maan enintään 388 960 kilometrin etäisyydeltä. Asteroidin kirkkaudeksi arvioidaan 7,3 ja se olisi nähtävissä kiikareilla.
Jokioisten rautatiesilta
Käyttöhistoriansa aikana sillan suurimmaksi ongelmaksi osoittautui sillan päissä olevien kiviholvien eli sillan maatukien kallistuminen jokeen päin. Vuonna 1934 tehtyjen tarkistusmittausten perusteella sillan maatukien välinen etäisyys oli lyhentynyt alkuperäisestä 21 senttimetriä. Pahiten oli siirtynyt Humppilan puoleinen maatuki, josta johtuen sillan pendelipylväät olivat kalleellaan Forssaan päin. Sillan lyhentymisen vuoksi oli maatuista jouduttu poistamaan kiveä, jotta lämpölaajeneminen mahdollistuisi. Maatukien liikkeestä johtuva pylväiden asentovirhe korjattiin vasta vuonna 1940. Samalla kiviholveja vahvistettiin betonilla ja Humppilan puoleisen kiviholvin yläosa purettiin ja korvattiin levysillalla, joka oli saatu käytettynä entiseltä Järvensivun rautatiesillalta Tampereen–Haapamäen radalta. Samassa yhdeydessä myös vasinaisen sillan kiinteä laakeri siirrettiin sillan Forssan puoleiseen päähän. Humppilan puoleista kiviholvia jouduttiin vahvistamaan vielä vuonna 1955.
Sillan viimeisessä tarkastuksessa keväällä 1972 itse silta todettiin hyväkuntoiseksi lukuun ottamatta sitä, että sillan tuet olivat painuneet neljästä viiteen senttiä vuoden 1954 tarkastuksen ja vaaituksen jälkeen. Sillan Forssan puoleisessa kiviholvissa todettiin kuitenkin vaarallisia halkeamia. Tilanteen vuoksi jarruttaminen ja kiihdyttäminen sillalla kiellettiin, ja samalla kiellettiin junien hyötykuorman kasvattaminen. Tarkastusraportissaan rautatiehallituksen diplomi-insinööri Heino Ollila kirjoitti seuraavaa:
Jokioisten rautatie lakkautettiin vuonna 1974. Vuonna 1978 silta siirtyi Jokioisten Museorautatie Oy:n omistukseen osana Jokioisten ja Minkiön välistä rataa. Silta kuitenkin purettiin syksyllä 1981 osakeyhtiön toimeksiannosta. Purkutyön suoritti Kuusakoski.
Nykyisin sillasta on jäljellä enää sillan kiviset maatuet.
(137108) 1999 AN10
1999 AN10:n rata on tarkkaan kartoitettu. Sen löysivät Andreas Doppler ja Arno Gnädig valokuvista, joita on otettu vuodesta 1955. Sitä on voitu havainnoida niistä 166 kertaa vuosien 1955 ja 2006 välillä.
Tutkijoiden Andrea Milanin, Steven R. Chesleyn ja Giovanni B. Valsecchin mukaan on olemassa mahdollisuus (yksi kymmenestä miljoonasta), että asteroidi törmää Maahan vuonna 2039.
Antonio Negri
thumb|Antonio Negri Antonio Negri (s. 1. elokuuta 1933) on italialainen marxilainen moraali- ja poliittinen filosofi. Hän on toiminut filosofian professorina Padovan yliopistossa. Negri tunnetaan kenties parhaiten toisena teoksen Imperiumi kirjoittajista sekä Spinozaa koskevista teoksistaan. Negri on käsitellyt teoksissaan ennen kaikkea marxismia, demokratiaa, demokraattista globalisaatiota, antikapitalismia, postmodernismia ja uusliberalismia.
Karl Fabricius
Karl Johan Oskar Fabricius (s. 29. syyskuuta 1982 Boden, Ruotsi) on ruotsalainen jääkiekkoilija. Fabricius on pelipaikaltaan vasen laitahyökkääjä.
Seuraura
Fabricius on Avans SK:n kasvatti, mutta pelasi myöhemmät juniorivuotensa Luleå HF:ssä, jossa hän teki Elitserien-debyyttinsä kaudella 2000–2001. Fabricius pelasi tuolloin Elitserienissä 28 runkosarja- ja 11 playoff-ottelua jääden niissä ilman tehopisteitä. Kaudella 2001–2002 hän pelasi 13 Elitserien-ottelua tehden kaksi syöttöpistettä. Fabricius pelasi miesten pelejä myös lainalla sarjatasoa alempana HockeyAllsvenskanin Kiruna IF:ssä ja Bodens IK:ssa, joista jälkimmäisessä hän pelasi kautensa loppuun. Suurimman osan runkosarjastaan Fabricius pelasi Luulajan J20-joukkueessa. Kauden 2002–2003 hän pelasi kokonaan Allsvenskanissa, Piteå HC:n joukkueessa.
Kaudeksi 2003–2004 Fabricius palasi Luulajaan ja murtautui Elitserieniin tehtyään 34 runkosarjaottelussa tehot 8+8=16 sekä viidessä playoff-ottelussa tehot 1+1=2. Kaudella 2005–2006 hän toimi joukkueen varakapteenina. Kaudeksi 2006–2007 Fabricius siirtyi kaksivuotisella sopimuksella Frölunda HC:n riveihin. Maaliskuussa 2008 hän teki kaksivuotisen jatkosopimuksen joukkueen kanssa. Pitkien spekulaatioiden jälkeen Fabricius jätti Frölundan ennen viimeisen sopimuskautensa 2009–2010 alkua syyskuussa 2009 ja palasi kymmenen päivää myöhemmin nelivuotisella sopimuksella Luleå HF:ään. Hän teki Elitserienin yhden kauden piste-ennätyksensä tehoilla 6+19=25. Kahden sopimuskauden jälkeen Fabricius siirtyi vuoden mittaisella sopimuksella KHL:n slovakialaisjoukkue Lev Popradiin kaudeksi 2011–2012.
Kaudeksi 2012–2013 Fabricius palasi taas vuoden mittaisella sopimuksella Luleå HF:ään. Hän voitti kauden aikana sekä Elitserien-hopeaa että European Trophyn mestaruuden. Toukokuussa 2013 Fabricius teki kaksivuotisen jatkosopimuksen Luulajan kanssa, kuten taas kaksi vuotta myöhemmin toukokuussa 2015. Joulukuussa 2016 hänen sopimustaan jatkettiin jälleen kahdella vuodella kevääseen 2019 saakka.
Thérèse (elokuva)
Thérèse on Alain Cavalier'n ohjaama ranskalainen elokuva vuodelta 1986. Se käsittelee pyhää Thérèseä, jota näyttelee Catherine Mouchet.
Karl Fabricius
Maajoukkueura
Fabricius pelasi MM-kilpailuissa vuonna 2008. Yhteensä hän on pelannut 42 A-maaottelua tehopistein 9+9=18. Fabricius teki A-maajoukkuedebyyttinsä 6. huhtikuuta 2006 Oslossa Norjaa vastaan. Hän avasi maalitilinsä A-maajoukkueessa heti kahdella osumalla Channel One Cupissa 16. joulukuuta 2006 Venäjän Moskovan Hodynka Arenalla Tšekkiä vastaan. Fabriciuksen ensimmäinen osuma jäi ottelun voittomaaliksi ja jälkimmäisellä hän viimeisteli vastustajan tyhjään maaliin 7–5-loppulukemat.
Paint It, Black
Paint It, Black on brittiläisen yhtyeen The Rolling Stonesin rock-klassikkokappale, joka julkaistiin singlenä toukokuussa 1966. Siitä tuli jättihitti ja se nousi listaykköseksi sekä Yhdysvaltain että Britannian listoilla. Myös muualla maailmassa single nähtiin myydyimpien levyjen joukossa, ja sen myyntiluku nousi yli miljoonaan kappaleeseen. Suomessa sen nousun ykköspaikalle esti Dannyn laulama ”Vähän ennen kyyneleitä”. Vaikka laulu ei ollutkaan alun perin albumiraita, se julkaistiin Aftermath-albumin Yhdysvaltain-painoksella.
Thérèse (elokuva)
Thérèse Martin oli karmeliittanunna, joka kuoli tuberkuloosiin 24-vuotiaana 1897. Hänet kanonisoitiin 28 vuoden kuluttua kuolemasta, ja hänen omaelämäkertansa Pieni tie on maailman myydyimpiä kirjoja. Cavalier esittää elokuvassa Thérèsen elämän minimalistiseen tyyliin ja lyhyinä kohtauksina.
Thérèse palkittiin useilla palkoinnoilla kotimaassaan Ranskassa. Cannesin elokuvajuhlilla se sai tuomariston palkinnon, ja sille myönnettiin kuusi Ranskan elokuva-akatemian César-palkintoa. Thérèse palkittiin parhaana elokuvana, ja Cavalier sai Césarin parhaana ohjaajana sekä parhaasta alkuperäisestä käsikirjoituksesta.
Paint It, Black
Äänitys
”Paint It, Black” oli kirjoitettu keväällä 1966 The Rolling Stonesin ollessa kiertueella Australiassa ja Uudessa-Seelannissa. Sen sävellyksesta ja sanoista vastasivat Mick Jagger ja Keith Richards. Varsin synkkä laulu kertoo tarinan rakkaansa menettäneestä miehestä, joka näkee mustana niin ulkopuolisen maailman kuin oman sisimpänsäkin. Alun perin hitaaksi soullauluksi kirjoitettu kappale muuttui paljon nopeatempoisemmaksi basisti Bill Wymanin ansiosta hänen innostuttuaan äänityssession tauoilla soittamaan uruilla erilaisia imitaatioita. Tummasävyinen laulu alkoi löytää uudenlaisia rytmikuvioita. Kun eräät kitaralla soitetut kohdat korvattiin vielä Brian Jonesin sitarilla, kappaleen omintakeinen soundi oli löytynyt.
Mick Jagger tulkitsi kappaleen lauluosuudet synkän energisesti Richardsin toimiessa johtavana kitaristina ja taustalaulajana. Rummut hoiti Charlie Watts, ja piano-osuuksista vastasi yhtyeen ulkopuolinen Jack Nitzsche. Tyylillisesti levytys voidaan laskea varhaisen psykedeelisen rockin edustajaksi.
Karl Fabricius
Maajoukkueura
Fabricius on pelannut myös seitsemän nuorten maaottelua.
Paint It, Black
Keskustelua herättänyt lyriikka
Paljon keskustelua on vuosien aikana käyty siitä tapahtumasta, josta laulu ikään kuin alkaa. Yleisesti oletetaan, että laulussa viitataan tyttöystävän kuolemaan tai tämän matkustamiseen kauas pois. Kappale on kuitenkin liitetty myös muun muassa Vietnamin sotaan ja prostituoidun murhaan. Laulussa mainitun punaisen oven on kuviteltu symbolisoivan bordellin ovea. Rolling Stonesin jäsenten kanssa samoissa piireissä liikkuneen Guinnessin omaisuuden miljoonaperijän Tara Brownen kuolemaa on myös arveltu laulun innoittajaksi, Tämä ei kuitenkaan pidä paikkansa, koska Browne kuoli auto-onnettomuudessa yli puoli vuotta ”Paint It, Blackin” syntymän jälkeen. Sen sijaan The Beatlesin John Lennon ikuisti Brownen kuoleman kappaleeseen ”A Day in the Life”, joka on viimeisenä raitana vuoden 1967 Sgt. Pepper’s Lonely Hearts Club Band -albumilla.
Coverversioita
”Paint It, Blackista” on levytetty lukemattomia coverversioita. Oman versionsa ovat tehneet muun muassa Eric Burdon, Deep Purple, Led Zeppelin, R.E.M., Television ja W.A.S.P. Italialaisen Caterina Casellin tulkitsemana laulun nimi muuttui ”Tutto neroksi”, ja Saksassa suurta suosiota nauttinut Karel Gott levytti kappaleen nimellä ”Rot und schwarz”. Suomessa Kai Hyttinen levytti ”Paint It, Blackista” oman versionsa, joka Saukin (Sauvo Puhtila) sanoin oli saanut nimekseen ”Mustaa”. Myöhemmin 1970-luvulla Sleepy Sleepers levytti laulun nimellä ”Kaapataan lentokone Moskovaan”. Vuonna 1986 sen levytti Smack singlensä nimikappaleena. Myös Tapani Kansa teki kappaleesta oman cover-versionsa nimellä "Mustaa" vuoden 1981 "Puolella elämää"-albumillaan. Vuonna 2022 julkaistussa Wednesday- sarjassa Wednesday Addams soittaa Paint It Blackin sellolla. Tämä myös laukaisi uuden ilmiön populaarikulttuuriin. Jenna Ortega ei kuitenkaan oikeasti soittanut kappaletta itse, koska kappale on mahdotonta soittaa pelkällä sellolla ilman koneellista apua.
Jean Lafitte
Jean Lafitte tai Jean Laffite (noin 1780–1825) oli kuuluisa 1800-luvun alun merirosvo, kaappari ja salakuljettaja Meksikonlahdella. Hänen arvellaan olleen kotoisin Ranskasta. Lafitten kerrotaan osallistuneen vuoden 1812 sotaan Yhdysvaltojen puolella Britanniaa vastaan.
Mustakurkkumaluri
Levinneisyys
Mustakurkkumaluria tavataan suuressa osassa Australiaa. Lajin on raportoitu olevan paikallisesti melko yleinen ja sen kannankehitys on vakaa. Se on luokiteltu elinvoimaiseksi.
Nokian KrP
150px|thumb|Nokian KrP:n logo vuoteen 2021 asti. Nokian Kristityt Palloilijat on nokialainen salibandyseura. Seuran miesten edustusjoukkue pelaa kaudella 2022–2023 korkeimmalla sarjatasolla F-liigassa. Pääsarjaan KrP nousi kaudelle 2008–2009 ja kausi 2022–2023 on "Näätälaumalle" pääsarjassa 15:s. Kauden 2017–2018 päätteeksi Nokian KrP voitti salibandyliigassa seurahistoriansa ensimmäisen mitalin kaataen pronssiottelussa espoolaisen Westend Indiansin. Kaudella 2019–2020 KrP sijoittui Suomen Cupissa toiseksi kohdaten Tallinnassa pelatussa finaalissa tamperelaisen Classicin. Kausi 2020-2021 päättyi Kupittaalla pronssijuhliin TPS: ää vastaan. Kaudella 2021-2022 KrP eteni ensimmäistä kertaa F-liigan finaaleihin, jossa se kohtasi Pirkanmaan paikallissarjassa tamperelaisen Classicin, mutta jäi hopealle ottelusarjan päättyessä 4-2 Classicille.
Jean Lafitte
Elämänvaiheet
Lafitten varhaisesta elämästä ei tiedetä juuri mitään. Vuoteen 1809 mennessä hän oli veljensä Pierre Lafitten kanssa perustanut New Orleansiin sepänpajan. Veljekset huomasivat kuitenkin pian, että salakuljetus oli kannattavampaa kuin hevosten kengittäminen. Heidän pajastaan tuli ryöstetyn tavaran ja orjien välityspaikka. Veljekset siirtyivät pian kaupungin lähistölle Baratarianlahdelle, jonne he perustivat tukikohdan ja alkoivat ryöstellä laivoja Meksikonlahdella. He ryöstivät myös espanjalaisia laivoja sekä orjakauppiaita. Lafittet myivät sieppaamansa orjat Louisianan plantaasinomistajille. Vuodesta 1810 he toimivat lisäksi Cartagenan tasavallan kaappareina. Lafittet rikastuivat nopeasti ja alkoivat herättää huomiota. Laivanomistajien painostuksesta Louisianan kuvernööri vangitsi Lafittet merirosvoussyytteen perusteella. Veljekset palkkasivat kuitenkin parhaan saatavissa olevan asianajajan, joka sai vapautettua heidät syytteistä.
Nokian KrP
Kaudella 2022-2023 joukkue voitti miesten F-liigan runkosarjan.
Jean Lafitte
Elämänvaiheet
Vuoden 1812 sodan aikana brittiupseerit yrittivät lahjoa Lafitten veljekset taistelemaan puolellaan amerikkalaisia vastaan. Lafittet pyysivät brittejä odottamaan. Sen jälkeen he riensivätkin New Orleansiin kertomaan asiasta kaupunkia puolustaneita joukkoja johtavalle kenraali Andrew Jacksonille. Jackson kuunteli veljesten kertomuksen ja pyysi sitten heitä taistelemaan amerikkalaisten puolella. Jean ja Pierre Lafitte suostuivat Jacksonin pyyntöön. He kokosivat miehistönsä ja auttoivat Jacksonia voittamaan New Orleansin taistelun vuonna 1815.
Nokian KrP
Seuralla on miesten edustusjoukkueen lisäksi akatemiajoukkue, joka pelaa P22-junioreiden SM-sarjaa sekä Suomisarjaa, joka on kolmanneksi korkein sarjataso. A-nuoret (P22) nousivat SM-sarjaan kaudelle 2018–2019. Juniorijoukkueita Nokian KrP:lla on E-junioreihin saakka.
Kausi 2020-2021
Historiallinen F-liigan ensimmäinen kausi, 2020-2021 oli Nokian KrP:lle menestyksekäs, sillä se sijoittui kaikissa kotimaisissa miesten pääsarjajoukkueiden kilpailuissa kolmen parhaan joukkoon. Kauden alla pelatussa SuperCupissa Näädät olivat toisia. TEHO-Sport SuomenCupissa Näädät tiputtivat paikallisvastustaja Classicin välierässä, ja etenivät finaaliin Seinäjoen Peliveljiä vastaan, joka päättyi seinäjokisten voittoon. F-liigan runkosarjassa KrP sijoittui neljänneksi kohdaten playoffien ensimmäisellä kierroksella Happeen Jyväskylästä. Jännittävien vaiheiden jälkeen Näädät kampesivat itsensä 1-3 sarjatilanteesta seitsemänteen peliin ja etenivät välieriin. Välierissä vastaan saapui lopulta mestaruuden voittanut dynastiajoukkue Classic Tampereelta. KrP:llä oli jo sarjan kuudennessa ottelussa mahdollisuus katkaista sarja ja edetä finaaleihin, mutta kokenut Classic venytti sarjan seitsemänteen otteluun josta se eteni finaaleihin Näätien päättäessä kautensa pronssiotteluun TPS:ää vastaan turussa. KrP voitti pronssiottelun turussa lukemin 4-6 ja pääsi juhlimaan seurahistoriansa toista pääsarjan pronssimitalia.
Jean Lafitte
Elämänvaiheet
Lafitte oli naimisissa Madeleine Ragaud’n kanssa, mutta pari ei saanut lapsia. Lafittella oli yksi avioliiton ulkopuolinen lapsi, Pierre Lafitte (s. 1816) Catherine Villars’n kanssa.
Nokian KrP
Kausi 2021-2022
Kaudella 2021-2022 Nokian KrP sijoittui runkosarjassa toiseksi, heti paikallisvastustaja Classicin jälkeen. Pistepörssin puolella liigan top5 pelaajiin mahtuivat sijoille 3.-5. Joona Rantala (29+23=52), Mikko Laakso (25+23=48) ja Henri Johansson (22+26=48). Puolustajien pistepörssin nimiinsä vei kesällä 2021 Näätiin siirtynyt Miska Mäkinen, iskien 24 ottelussa tehot 13+21. TehoSport SuomenCupissa Näätälauman taival tyssäsi paikallisvastustaja Classicia vastaan puolivälierissä lukemin 5-4 Lempäälän Bläk Boksissa.
Pudotuspeleissä avauskierroksella KrP valitsi vastustajakseen Seinäjoen Peliveljet, joka sijoittui runkosarjassa kahdeksanneksi. Näätälauma eteni tästä ottelusarjasta jatkoon puhtaasti 4-0 voitoin Mikko Laakson iskiessä KrP:n voittomaalin neljännessä ottelussa ajssa 59:56, ja Nico Jonaesonin viimeistellessä tyhjiin ajassa 59:58.
Paint It, Black
Smackin versio
Smack julkaisi kappaleesta singlen vuonna 1986. Se nousi Suomen virallisen listan sijalle 8.
Nokian KrP
Kausi 2021-2022
Välierissä Nokian KrP kohtasi Esport Oilersin. Ottelusarja ratkesi kuudennessa ottelussa Espoon Tapiolassa, mutta sarjassa nähtiin kuumia tunteita ja kohua aiheuttaneita tilanteita. Oilers kävi sarjassa johdossa 1-2 lukemin, mutta KrP rutisti tämän jälkeen kolme perättäistä voittoa. Viidenessä ottelussa ottelun hahmoksi nousi KrP:n Joonatan Kovanen iskien 5+1 tehopisteet, ja vieden Näädät 9-4 voittoon kotiluolassa. Kuudennessa pelissä ratkaisevan osuman teki jälleen Mikko Laakso, joka ohjasi jatkoajalla taidokkaasti Nico Jonaesonin ilmassa tulleen syötön ohi Joonas Kaltiaisen, ja aloitti runsaslukuisen KrP-fanijoukon voitonjuhlat vierashallissa.
Pudotuspeleissä KrP:stä maalivahti Miro Tuomalan kanssa erityisesti iskussa olivat 16 otteluun 13+13=26 tehopisteet iskenyt Joonatan Kovanen, samaan ottelumäärään 15+8=23 iskenyt Joona Rantala, sekä varsinkin finaaleissa liekehtinyt Henri Johansson, iskien 16 otteluun 9+13=22 pisteet.
Kausi 2022-2023
Kaudelle 2022-2023 Nokian KrP vahvisti joukkuettaan, kun puolustajat Eemil Ukkonen (Happee), Jarno Laukkanen (Welhot) ja Olli Arkkila (Josba) vahvistivat joukkueen alakertaa. Hyökkäyspäätään Näätälauma vahvisti F-liigan kauden 2021-2022 vuoden tulokkaaksi valitulla Juuso Aholalla (Karhut), sekä kovia tehoja keskushyökkääjän paikalta Sveitsin NLA:ssa iskeneellä Kooveen kasvatti Kim Hyrkkösellä (Chur Unihockey). Jarmo Härmän tilalle päävalmentajan paikalle siirtyi Janne Kainulainen, ja valmennukseen uutena nimenä Kainulaisen ja Ilja Pantzarin seuraksi liittyi Pauno Kajoksinen.
Raholan Liikuntakeskus
Nokian KrP:n harjoituskeskuksena sekä kotihallina toimii Raholan liikuntakeskus, joka sijaitsee Länsi-Tampereella. Hallin kapasiteetti on yli tuhat katsojaa. Edustus- ja Akatemiajoukkueen toiminta on keskittynyt Raholan liikuntakeskukseen, jossa molemmat joukkueet pelaavat kotiottelunsa. Myös Nokian KrP:n toimisto sijaitsee Raholan liikuntakeskuksessa.
Organisaatio
Nokian KrP:n toiminnasta vastaa Nokian KrP ry
Historia
Nimi Nokian KrP tarkoittaa Nokian Kristityt Palloilijat. Seura nousi miesten Salibandyliigaan kaudeksi 2008–2009, vietettyään alasarjoissa useita vuosia. Karsinnoissa keväällä 2008 kaatui Loviisan Tor voitoin 3–2.Ensimmäisen kerran joukkue selvisi playoffeihin kaudella 2009–2010. Myös seuraavalla kaudella KrP pelasi playoffeja puolivälieriin asti kuten edeltävälläkin kaudella. Tämän jälkeen KrP:llä oli menestyksellisesti suvantovaihe ja joukkue sijoittui useammalla kaudella alempaan keskikastiin, mutta joutui muutaman kerran myös karsimaan liigapaikastaan. Kaudella 2016–2017 KrP jälleen esiintyi pudotuspeleissä, ja sen jälkeen Näädät ovatkin olleet joka vuosi playoffeissa voittaen kahdesti pronssia kausilla 2017–2018 sekä 2020-2022, ja hopeaa 2021-2022. KrP:n pelaajista Henri Johansson teki historiaa 4.11.2020 pelatussa F-liigan ottelussa Steelersia vastaan rikkoen tuhannen runkosarjassa tehdyn tehopisteen rajan ensimmäisenä pelaajana tehden 2+2 tehopisteet ottelussa kokonaissaldon ollessa tämän jälkeen: 469 ottelua, 582+420=1002.
Entisiä pelaajia
Juuso Meriläinen, Sami Nyman, Tommi Merto, Jere Oksanen, Veli-Matti Hynynen, Ville Kangasmäki, Heikki Rantala, Johannes Jokinen, Antti Naskali, Jarkko Lakanen, Lasse Salminen, Miro Lehtinen, Timo Johansson, Janne Salonen, Risto Parikka, Petri Widgren, Antti Kortetmaa, Toni Katajisto, Mikko Immonen, Samuli Salomaa, Henri Mäenpää, Ilkka Mäkipää, Matti Koskela, Anton Roth, Jalo Kouvonen, Joni Henttonen.
KrP Akatemia
KrP Akatemia on Nokian KrP:n farmijoukkue, joka pelaa kaudella 2022–2023 Suomisarjaa. Kaudella 2020-2021 KrP Akatemia sijoittui Salibandyn Divari-karsinnoissa lohkonsa kolmanneksi maalieriolla, ja karsiutui niukasti nousun ratkaisevista peleistä. Kaudella 2021-2022 Akatemia kuului lohkonsa keskikastiin ajaen sisään nuorempien ikäluokkien pelaajia miesten peleihin. KrP Akatemian alaisuuteen kuuluvat myös P21, P18, P16 ja P15 ikäluokkien juniorijoukkueet. P22-joukkue pelaa ikäluokkansa SM-sarjaa. Joukkuetta valmentaa Mika Myllyniemi.
Antonio Negri
Negri perusti Potere Operaio -ryhmän sekä toimi erilaisissa marxilaisissa ryhmissä. 70-luvulla häntä syytettiin osallisuudesta Aldo Moron kuolemaan päättyneeseen sieppaukseen. Myöhemmin hänet vapautettiin siihen liittyvistä syytteistä. Hänet tuomittiin kuitenkin 30 vuoden vankeusrangaistukseen yllyttämisestä poliittisen aktivistin Carlo Sanorion murhaan ja pankkiryöstössä surmatun karabinieerin tapon "moraalisesta puolustamisesta". Negri pakeni Italiasta Ranskaan ja alkoi opettaa Pariisin Vincennes - Saint-Denisin (VIII) yliopistossa ja Collège International de Philosophiessa yhdessä Jacques Derridan, Michel Foucault'n ja Gilles Deleuzen kanssa. Vuonna 1997 hän palasi vapaaehtoisesti osana syyteneuvottelua Italiaan kärsimään lyhennetyn rangaistuksensa loppuun. Nykyään Negri työskentelee Roomassa, Venetsiassa ja Pariisissa.
Moodi
Moodi voi tarkoittaa seuraavia:
Rannikkoradioasema
Rannikkoradioasema on maalla sijaitseva merenkulun radioasema, josta ollaan yhteyksissä aluksien radioasemiin. Ne voivat hoitaa meripelastustoimintaa, merenkulun turvallisuusradioliikennettä ja alusten opastusta ja ohjailua.